**PLAN RADA TURISTIČKE ORGANIZACIJE TIVAT**

**ZA 2016 GODINU**

Decembar 2015.

**UVOD**

Program rada Turističke organizacije za 2016. godinu bazira se na zadacima lokalne turističke organizacije koji su propisani članom 22. Zakona o turističkim organizacijama i programom promotivnih aktivnosti koji usvaja Nacionalna turistička organizacija.

Predlog programa rada posebnu pažnju poklanja sljedećim zadacima:

* **Promocija izvornih vrijednosti područja opštine**
* **Aktiviranje turističkih resursa na teritoriji opštine**
* **Poboljšanje uslova boravka turista na teritoriji opštine**
* **Izrada propagandnog i drugog informativnog materijala**
* **Dostavljanje prijave i odjave boravka u skladu sa zakonom**
* **Sprovođenje anketa i drugih istraživanja u cilju utvrđivanja ocjene kvaliteta**

I drugim zadacima propisanim Zakonom.

**Ciljevi**

Osnovni ciljevi Turističke organizacije Tivat u 2016. godini su u skladu sa strateškim ciljevima razvoja turizma u opštini Tivat :

* **nastavak pozicioniranja Tivta kao visokokvalitetne turističke destinacije u svim segmentima ponude**
* **poštovanje lokalnih karakteristika tipičnih za destinaciju**
* **opredijeljenost za održivost razvoja**
* **saradnja sa organima uprave radi suzbijanja sive ekonomije**
* **obuka stručnih kadrova**
* **afirmacija procesa internetskog oglašavanja**
* **učešće u projektima od značaja za lokalnu zajednicu**
* **saradnja sa sličnim organizacijama u inostranstvu**

U sprovođenju plana Turistička Organizacija očekuje saradnju MORT-a, NTO, medija, lokalne samouprave,turističko ugostiteljske privrede,institucija kulture, sportskih društava i nevladinih organizacija.

Redovna i bliska saradnja i međusobna podrška očekuje se među LTO primorja u planiranju zajedničkih nastupa na sajmovima i koordinisanih akcija u zemlji.

**Period januar – april 2015 god**

Dana 03.02.2016. planirano je obilježavanje 11 godina od sjednice Skupštine Turističke organizacije Tivat.

U navedenom periodu odvijaju se najintenzivnije propagandne djelatnosti na turističkim sajmovima u Evropi.

Na sastanku direktora LTO primorja i Podgorice održanom 29.10.2015. godine u Baru dogovoreno je da se Izvršnim odborima LTO-a predlože zajednički nastupi na predstojećim sajmovima u 2016-oj godini. Cilj zajedničkih nastupa je što bolja promocija gradova sa primorja i Podgorice i racionalizacija troškova samih nastupa.

Zaključci sa sastanka direktora LTO-a sa crnogorskog primorja su sljedeći:

* NTO predlaže učešće na sljedećim sajmovima**: Beč, Utreht, Beograd, Berlin, Moskva,** i na jesen **Varšava** . Za nastup na ovim sajmovima plaća se participacija NTO, ali je moguće dijeliti troškove pulta sa drugom LTO. Za sajam u Kijevu poslati propagandni materijal, a ne učestvovati. Za sajam u Londonu , prvi vikend novembra, kontaktirati Porto Montenegro, Luštica Bay i Qatari diar, pa eventualno s njima nastupiti.
* direktori LTO-a sa primorja i Podgorice predložiće organima svojih Organizacija da nastupe zajednički na svim sajmovima turizma koji se organizuju u regionu:

**Skopje, Novi Sad, Tuzla, Priština, Banja Luka** kao i **Kragujevac** u novembru ako bude dočeka Nove godine u Tivtu. Za sajam u Nišu TO Budva predložiće novi koncept.

|  |
| --- |
|  |

* zajednički nastup LTO sa primorja u gradovima: **Oslo**, **Bratislavi, Pragu, Budimpešti,**

Takođe je donesen zaključak da se izvrše konsultacije sa MORT-om i NTO da li uopšte računati na nastup na sajmu u Budvi.

Na sajmovima na kojima ne učestvuje Turistička organizacija Tivat, obavezno participirati sa propagandnim materijalom.

Na osnovu Protokola o saradnji potpisanog 21.11.2015. intenzivirati saradnju sa Sektorom za razvoj opštine Karpoš i unaprediti marketinške akcije u toj velikoj opštini, dijelu grada Skoplja.

S obzirom da će 5 visokoškolaca otpočeti sa radom u TO Tivat 15.01.2016. dati im priliku da učestvuju na okruglim stolovima , javnim raspravama, radionicama, da bi stekli što više iskustva u radu.

Obilježiti sve značajne datume u Ekološkom kalendaru i na taj način probuditi u učesnicima potrebu za zdravim životom, za zaštitom prirode i mogućnostima održivog razvoja.

Takođe smo spremni da damo logističku podršku CZIP CG(Centar za zaštitu i proučavanje ptica) ukoliko dođe do realizacije projekta posmatranja ptica u rezervatu Solila. Sa ovom organizacijom potpisali smo Sporazum o saradnji 11.06.2015.g.

Za Dan voda 22.03. Turistička organizacija planira pokloniti gradu javnu česmu, pa se očekuje potrebna dokumentacija od Opštine. Inicirati izgradnju više gradskih česmi.

Pažljivo pratiti dinamiku donošenja podzakonskih akata, sa kojima se već kasni, a značajni su za otpočinjanje naplate boravišne takse od turista na plovnim objektima.

**Period maj – jun**

Pripremiti optičke čitače dokumenata za prijavu gostiju da bi se izbjegle gužve nalik onima u 2015. godini i problemi sa MUP-om kad neki podatak pretrpi štamparsku grešku. Insistirati kod MUP-a da se umreže granični prelazi i donesu ista pravila za svaku opštinu i turističku organizaciju koja vrši prijavu gostiju putem web servera. Ukoliko se pokaže da se u nekom naselju ne može postići tražena brzina, zakupiti prostor radi rasterećenja postojećih biroa.

Unaprijediti postojeću verziju sajta novim panoramskim fotografijama i video snimcima koje bi bile urađene dronom, uljepšati widgete , Facebook marketing i kanalom na You tube. Takođe se mogu uraditi snimci GoPro kamerom instaliranom na biciklu i tako prirediti šetnju kroz grad.

PR aktivnosti biće prvenstveno usmjerene na studijska putovanja novinara u organizaciji NTO, jer oni znatno utiču na kreiranje stavova turista. Takođe se očekuju i dolasci blogera sa emitivnih tržišta koje treba zainteresovati da pišu o Tivtu kao poželjnoj tur.destinaciji.

U toku sajamskih nastupa na ,,Road show“-u i drugim prezentacijama učestvovati na press konferencijama u cilju promocije aktuelnih novina u turističkoj ponudi Tivta. Ovu vrstu kampanje proširiti i na gradove sa kojima imamo pobratimske odnose i druge vrste poslovne saradnje ( Sr.Karlovci, Skopje, Ub, Konjic, i dr.) Za ove prezentacije pripremiti Program Tivatskih ljetnjih fešti da bi na vrijeme animirali goste.

Na lokalnom nivou održaće se manifestacija “Dani magnolije“, dodjele nagrade „Turistički cvijet”i drugi brojni programi. Na taj način Turistička organizacija daje značaj zaštiti životne sredine kao jedne od prednosti crnogorskog turizma i podstiče aktivnosti koje maksimalno doprinose ugodnijem boravku turista u našem turističkom mjestu.

Kao i svake godine putem medija i prigodnim propagandnim lecima pozvaćemo izdavaoce privatnog smještaja da legalizuju svoje kapacitete kako bi izbjegli nepotrebne probleme.

**Period jun - avgust**

Početak turističke sezone obilježiće otvaranje turističko informativnih biroa u Radovićima, Donjoj Lastvi, Autobuskoj stanici i Krašićima.Biroi su povezani sa MUP-om radi prijave gostiju i zajedno sa biroom u centru grada rade cjelodnevno, snabdjeveni su svim propagandnim materijalom i daju informacije iz svih oblasti koje bi mogle interesovati turiste na našoj rivijeri. Naplatioce na terenu opremiti i tehnički radi lakšeg rada i izbjegavanja dvostrukog evidentiranja, prvo u obrascima, pa prenošenja u sistem MUP-a.

Turistička organizacija planira organizaciju više manifestacija za ljeto 2016. Pri pravljenju ovog Plana rada i Finansijskog plana i ove godine polazimo od pretpostavke da će renoviranje broda Jadran biti gotovo do početka sezone radi planiranja naših koncerata. U protivnom bili bi izloženi dodatnim troškovima za angažovanje bine i pratećih tehničkih pomagala, obezbjeđenja i slično.

Logistički, a shodno mogućnostima i finansijski podržaćemo manifestacije i aktivnosti koje imaju za cilj unapređenje turističkog proizvoda kao i stvaranje prepoznatljivog imidža grada. Na zahtjev mjesnih zajednica, pomoći ćemo u organizaciji zabavnog programa za djecu i odrasle na njihovim teritorijama.

Tokom glavne turističke sezone predlažemo održavanje:

* Gastro manifestacije ,,Ljeto dobrog ukusa,, - u saradnji sa zainteresovanim subjektima iz sektora ugostiteljstva
* Muzički koncerti – riva Pine,Trg Magnolija, stadion malih sportova Radovići, trg D.Lastva, plaže itd.
* Muzičke večeri izvođača iz Tivta;
* Trodnevni Festival uličnih performera
* Izložbe suvenira i drugi sajmovi uz muzičku pratnju;
* Doček turista na trajektu Kamenari-Lepetane;
* Sponzorstvo manifestacija koje organizuju drugi subjekti, a u funciji su promocije turizma u opštini (5 Bokeški Triatlon, Montenegro Dance festival, Žućenica fest,Maslinijada,Bućarska olimpijada,Fešta od rogača i sl.)

Tokom trajanja glavne turističke sezone uraditi anketu turista. Anketari će biti opremljeni novom opremom kako bi anketa bila elektronski obrađivana po novom programu. Rezultati moraju biti validni da bi se mogli koristiti u formiranju strategija za godine koje su pred nama, a u kojima nas očekuju veliki turistički poduhvati.

Na kraju sezone početi sa aktivnostima u Odboru za doček 2017 godine da bi sve bilo blagovremeno pripremljeno.

**Period septembar – oktobar**

Aktivnim učešćem u maketinškim akcijama ispratiti Svjetsko prvenstvo u ribanju koje će se održati od 24.09.-02.10. u Tivtu.

Sumiranje rezultata sezone, statistički podaci koje priprema stručna služba Turističke organizacije i prikupljanje rezultata ankete koji se nakon objedinjavanja objavljuju na prigodnim press konferencijama i o njima obavještavaju svi relevantni faktori.

**Period novembar – decembar**

Priprema plana rada i finansijskog plana za 2017 godinu, priprema reklamnog materijala i štampanje novog redizajniranog propagandnog materijala.

Za sam kraj kalendarske godine Turistička organizacija organizuje program za djecu „U susret djeda Mrazu“ sa više različitih sadržaja.

Zajedno sa Opštinom Tivat i preduzećem Brand new Tivat organizovati doček Nove 2017 godine.

**Aktivnosti tokom cijele godine**

Radi nastupa na zimskim turističkim sajmovima i berzama Turistička organizacija će koristiti brošuru ,,Tivat na dlanu“, na našem i eng. jeziku, katalog ,,Od elite do elite“, i film istog naziva, info letak ,, Tivat info“, na našem, eng. I ruskom jeziku.

Već prvih dana januara štampaće se katalog privatnog smještaja ažuriran prema podacima Sekretarijata za finansije i ek.razvoj.

Tivtu je neophodan ,, Gastro vodič“, sa svim informacijama o restoranima na jednom mjestu, tako da će se i to štampati do početka sezone. Takođe će se štampati brošura o svim manifestacijama, svjetovnim i vjerskim , na području opštine Tivat. Po potrebi će se raditi reprint postojećeg materijala(mape plaža, pj.staza Vrmac, mapa Boke , mapa Evrope i drugo.).

Tokom cijele godine štampat će se plakati i leci sa aktuelnim informacijama.

Bogat sadržaj reklamnog materijala- majice, agende, kišobrani, privjesci, čaše ,olovke,kalendari, kese i ostalo takođe će se izraditi krajem godine, jer takav propagandni materijal uvijek izaziva najveću pažnju gostiju.

Sedmično, mjesečno i godišnje prikupljanje podataka o turističkom prometu predstavlja redovnu aktivnost T.O.T. Podaci se dostavljaju NTO , Opštini Tivat, MONSTAT –u , Upravi policije i medijima. Ovi podaci služe i za analizu turističkog prometa tokom godine.

Smatramo da je gradu potrebna jedna ili više **interaktivnih mapa**, koje bi mogli nabaviti kroz projekte ili udruzivanjem sredstava više činilaca ponude u gradu.

Turistička organizacija planira intezivnu saradnju tokom cijele godine sa Centrom za kulturu, „Porto Montenegrom“, Luštica bay-om, Qatari diar-om, obrazovnim ustanovama na području opštine, Vojskom CG, policijom, inspekcijskim službama, Sekretarijatom za finansije i ekonomski razvoj, ustanovama na području opštine, mjesnim zajednicama i svim ostalim činiocima na zajedničkom cilju stvaranja što kvalitetnije turističke ponude grada Tivta.

Turističkoj organizaciji Tivat je vrlo značajan segment rada i puna društvena odgovornost, pa ćemo se odazivati pozivima hunmanitarnih , sportskih i drugih društava radi saradnje i pomoći.

**Administrativni kapaciteti**

Stručna služba Turističke organizacije u 2016 godini radiće do početka sezone sa 6 stalnih radnika od kojih jedan obavlja poslove službenika za javne nabavke, što je zakonska obaveza.Radniku OSI pomaže asistent u radu, a njegovu zaradu obezbjeđuje Fond za prof.rehabilitaciju.

Dana 15.01. pridružiće nam se i 5 pripravnika po programu Vlade. Na određeno vrijeme zaposlićemo radnika da sa njima vrši obuku u trenutno nefrekventnom prostoru biroa na Autobuskoj stanici.

Direktor stručne službe izabran je na period od 4 godine po Statutu TO.

Na početku sezone zaposlićemo 12-16 sezonskih radnika za biroe, anketu i naplatu b.t. na terenu.